cyanic-selkie/wikianc huggingface dataset:
Asiamesterskapet i volleyball for menn 2011
Asiamesterskapet i volleyball for menn 2011 ble arrangert i Teheran i Iran i 2011.
The Prince of Denmark’s March
Marsjen er populær ved bryllupsarrangementer; den ble spilt under vielsen av lady Diana Spencer og Prins Charles i St Paul's Cathedral. Den ble ofte spilt av BBC under annen verdenskrig, særlig når utsendelsene var rettet mot det okkuperte Danmark.
En liten del av melodien kan høres i avslutningen av Chumbawamba-sangen Tubthumping og i fade-outet av Beatles-sangene All You Need Is Love og It's All Too Much. Den var også en av de sytten klassiske stykker musikk som ble brukt i lead tracket til Hooked on Classics projektet i 1981.
Melodien ble spilt til Eurovision Song Contest 2010.
Eggo
Eggo er en produktserie med frosne vafler som selges i USA, Canada og Mexico. Eggo er et registrert varemerke eiet av Kellogg’s. Diverse varianter er tilgjengelig, herunder «hjemmelaget», «miniatyr», blåbær, jordbær, vanilje, eple og kanel, brunt sukker og kanel, kjernemelk, og sjokoladebiter.
I tillegg til vafler omfatter Eggo-produktserien et utvalg pannekaker, arme riddere, og egg- og ostesandwicher, herunder varianter med skinke og pølse.
Per juni 2009 hadde Eggo en 73% andel av det amerikanske frossenvaffelmarkedet.
I 2016 ble Eggo-vaflene brukt som et tema i Netflix-serien Stranger Things. Dette gav vaflene en global oppmerksomhet utover landene der merkevaren normalt er solgt. I showet var vaflene favorittmaten til karaktereren «Eleven».
Kontrabeskytning
Kontrabeskytning, også kjent som kontrabatteribeskytning, er en taktikk i strid som går ut på å slå ut fiendens artilleri så fort som mulig etter at grupperingsområdet er avslørt. Aktiviteten inkluderer etterretning, målfatning og ildgiving. Virksomheten ble særlig utviklet under første verdenskrig. Kontrabeskytningsradar oppdager innkommende indirekte ild og kalkulerer det skytende artilleris grupperingsområde.
Rombak Montessoriskole
Rombak Montessoriskole, inntil 2013 Straumsnes skole, er en barneskole på Straumsnes i Narvik kommune. Skolen ble etablert i 2013, med oppstart i august samme år, og har tilhold i de samme lokalene som den tidligere kommunale Straumsnes skole.
Verdenscupen i hurtigløp på skøyter 2021/22 – Verdenscup 2
Verdenscup nummer 2 i sesongen 2021/22 i hurtigløp på skøyter blir arrangert i Sørmarka Arena i Stavanger, Polen fredag 19., lørdag 20. og søndag den 21. november 2021 med Norges Skøyteforbund og den lokale organisasjonskomitéen fra Stavanger Sandnes Skøyteklubb som arrangører.
Pinol
En pinol er en metallsylinder med herdet spiss som fikserer den ene enden av arbeidsstykket i en dreiebenk.
Verdenscupen i hurtigløp på skøyter 2021/22 – Verdenscup 2
Dette verdenscupstevnet er et av kvalifiseringstevnene for EM på skøyter 2022 (enkeltdistanser og lagtempo) i januar, Fire kontinenters mesterskap på skøyter 2022 (enkeltdistanser og lagtempo) i desember, Sammenlagt-VM på skøyter 2022 på Hamar i Norge i mars i både sprint og i allround og i lagsprint samt også for de olympiske leker 2022 i Beijing i februar.
Verdenscupstevnet blir sendt på V4 og Viaplay i Norge, med de nye kommentatorene Eirik Koren (tidligere langrenns- og skøytekommentator på NRK) og Hege Bøkko (tidligere skøyteløper) som kommenterer fra arenaen for verdenscupstevnet i Sørmarka Arena i Stavanger. I tillegg er intervjueren tilstede i arenaen. Ida Njåtun som var kommentator i forrige verdenscup var ansvarlig for organisasjonskomiteens media akkrediteringer, og kunne ikke være tv-kommentator under dette stevnet.
Amir Asgharnejad
Amir Asgharnejad (født 25. oktober 1985) er en norsk billedkunstner, komiker, skuespiller og stuntreporter. Han er født i Iran og oppvokst i Kristiansand.
Asgharnejad gjorde seg bemerket i forbindelse med finalen i Eurovision Song Contest 2012, da han på oppdrag fra NRK utga seg for å være en reporter fra en iransk tv-stasjon som var kritisk til vertslandet Aserbajdsjan. Aserbajdsjanske myndigheter oppdaget opptakene som lå ute på nettet, og holdt igjen Asgharnejad og hans team på flyplassen i Baku da de skulle tilbake til Norge. Asgharnejad hevdet at han ble trakassert av politiet, og NRK truet med å trekke seg fra konkurransen. Fire år senere innrømmet imidlertid komikeren at hele episoden var oppdiktet, og at han aldri ble anholdt eller trakassert av aserbajdsjanske myndigheter.
Asgharnejad har senere vært programleder og reporter i programmene Amir og Odin på VGTV, og Kjendiskveld med Magnus Devold på TVNorge. Han hadde hovedrollen i dramaserien Oslo Zoo (2018) på NRK1, og i spillefilmen Drib (2017). Han har også spilt rollen som Karl-Erik i Unge lovende (2017–2018). Han har også spilt i komiserien Hvite gutter. I 2021 var han deltager i den fjerde sesongen av Kongen befaler på TVNorge. Han ble nominert til Humorprisen 2020/2021 til publikumsprisen året morsomste på TV.
I 2022 var han representert på Statens Høstutstilling med to malerier, og senere samme år deltaker i sesong 5 av Alle mot alle, sammen med Kristine Riis. Han var også deltaker i NRK sin julekalender 24-stjerners julekalender i 2022, hvor han røk ut 13. desember.
Château Louis XIV
Château Louis XIV er en slottslignende herskapsbygning oppført mellom 2008 og 2011 i Louveciennes i regionen Île-de-France i Frankrike.
Hele anlegget er oppført med inspirasjon fra 1600-talls arkitektur med moderne teknologi skjult i veggene. Byggherren – interiør og haute-couturefirmaet Cogemad – beskrev slottets fasiliteter: «Med et skinnende springvann i gull, en uendelig rekke av blomster, marmorstatuer, ridestier og en plantet labyrint, minner eiendommens park og haver om Solkongens gartner Le Notres arrangementer».
Anlegget ble solgt for 275 millioner euro, hvilket i desember 2015 gjorde det til verdens dyreste solgte bolig.
Everything Aflutter
Everything Aflutter er et musikkalbum med Cold Mailman, utgitt i.
Som med tidligere Cold Mailman-album ble det laget musikkvideo, denne gangen regissert av Trond Kvig Andreassen til sangen «Moments». Musikkvideoen besto av bilder fra en tur på tvers av USA, og selve albumet var inspirert av sanger som Bowitz-brødrene hørte på i bilen på vei til Sverige på 1980-tallet. Første singel kom i november 2014 og var «Where Scars Don't Show». Den fikk terningkast 5 i Avisa Nordland. Sangen var «en ultrafengende låt som nærmest insisterer på å klebe seg fast til hjernen med én gang». Cold Mailman hadde heller aldri vært så kommersielle som nå, het det.
Samme anmelder ga også terningkast 5 til albumet. Det var én seig og svak låt i «To Hide Your Love in Mine», resten var både Cold Mailmans «mest poppa album» til nå hvor de fikk til det de prøvde på. «Deres klangfulle og svevende indiepop er fortsatt mettet på atmosfære og fin musisering», framholdt Torgrim Øyre i Dagbladet, som også ga terningkast 5 til Everything Aflutter. Det var episk popmusikk, og siste spor var «en ni minutter lang progpopfest», uten at det samtidig ble for fullt av instrumenter i lydbildet. Også Avisa Nordland holdt fram avslutningen «The Ship» som høydepunktet, en «maktdemonstrasjon», mektig og med fullt lydbildet, men også så «melodiøs og forførende» at anmelderen ville «takke og bukke og spille den om og om igjen». Sangen hadde også flest gjesteopptredener av andre musikere.
Audun Vinger i Dagens Næringsliv framholdt at albumet ikke var det «virkelig store hoppet» sammenliknet med tidligere, men at låtskrivingen til Ivar Bowitz «er av klasse». Henvisningene til 80-tallskassetten var vellykkede, selv uten at Cold Mailman boltret seg i «de åttitallsbudsjettene og -studioene deres forbilder på dette albumet var begunstiget med».
Gaffa.no nøyde seg med terningkast 3 under vignetten «Cruisekontrollert indiepop».
Nadina Helen Bakos
Nadina Helen Bakos (født 1. desember 1977) er en norsk filmskaper, fotograf og historieforteller.
Biografi
Bakos vokste opp i Oslo, og flyttet senere til Os i Østerdalen. Etter et lengre opphold ved filmskolen Média-Centre Dakar i 1998, bestemte hun seg for å bli fotograf. Hun studerte fotografi ved Oslo Fotokunstskole under lærerne Emil Fedida og Bjørn Sterri fra 1998 til 1999. Ett år senere startet hun på Robert Meyer Kunsthøgskole og ble uteksaminert med BA i fotografi i 2003.
Som student interesserte Bakos seg for collage og blandet forskjellige teknikker som fotografi, tekst og tegning i arbeidene sine.
I 2004 ble hun kjent med filmfotografen Odd Geir Sæther. Hun var lærlingen hans frem til 2007. Siden da har hun i hovedsak jobbet med film, både som regissør, fotograf, produsent og manusforfatter. I 2016 etablerte hun filmkollektivet PurpleDragons sammen med Cristo Borrachero og Hilde Serena Maxwell.
Arbeid
Bakos har produsert en rekke filmer i tillegg til serier med fotografier. Allerede sommeren 2002, det vil si samme år som hun tok bachelorgraden, presenterte hun og syv medstudenter fra Robert Meyer Kunsthøgskole, utstillingen "Time travel art photo" på Jernbanetorget t-banestasjon. Denne utstillingen førte til at Oslo Sporveier bestemte seg for å bevare kabinettene i gangen mellom øst og vest på Jernbanetorget, slik at flere kunstnere kan stille ut sine arbeider der i fremtiden.
I samarbeid med Odd Geir Sæther produserte hun sin første dokumentariske kortfilm, Børre og Mona. Den deltok i filmkonkurransen Prosjekt 101, og var et motsvar til glansbildet presentert under hundreårsmarkering av unionsoppløsningen i 2005. Kortfilmen ble vist på Klingenberg kino som forfilm i desember 2006, og publisert på Dagbladet.no i 2007.
Bakos tilhører gruppen moderne kunstnere som tar opp samfunnsproblemer som spesielt fokus på diskriminering og utenforskap. Våren 2021 laget hun en video fra køen utenfor Fattighuset på Grønland som gikk viralt og ble vist både på NRK Nyheter og Dagbladet.no.
Álvaro Mesén
Álvaro Mesén Murillo (født 24. desember 1972 i Alajuela) er en costaricansk tidligere fotballspiller som  spilte for klubbene Carmelita, Alajuelense, Herediano, Brujas FC og Municipal Liberia. Han var med i s VM-tropp i 2002 og 2006
Bakken-formasjonen
Bakken-formasjonen er en geologisk formasjon fra sen devon til tidlig mississippium som fører mineralolje. Den omfatter rundt km² under overflaten av Williston-bekkenet, som omfatter deler av Saskatchewan og Manitoba i Canada, og deler av Montana og Nord-Dakota i USA. Bakken-formasjonen ble for første gang beskrevet 1953 av geologen J. W. Nordquist og fikk navn etter Henry Bakken, en bonde fra Tioga nordvest i Nord-Dakota, formasjonen ble oppdaget på hans grunn.
Anvendelsen av hydraulisk oppsprekking og horisontal boreteknologi har siden 2000 forårsaket en boom i produksjonen i Bakken. Ved slutten av 2010 hadde oljeproduksjonen nådd 458 000 fat (72 800 m³) per dag, dette overstiger rørledningskapasiteten som kan transportere oljen ut av Bakken, transporten har derfor blitt supplert med jernbane.
Asiamesterskapet i volleyball for menn 2013
Asiamesterskapet i volleyball for menn 2013 ble arrangert i Dubai i De forente arabiske emirater i 2013.
Slaget ved Dysie Bro
Slaget ved Dysie Bro var et slag som fant sted ved Dysie Bro (nåværende Dösjebro) i Skåne år 1181.
Da biskop Absalon tiltrådte som erkebiskop over Skånelandene innførte han at bøndene skulle betale tiende til bispesetet. Dette vakte missnøye blant bøndene som var vant til selv å bestemme i kirkelige spørsmål. Det var særlig bøndene i det nordvestlige Skåne som mente at Absalon ga fordeler til vestdanskene, f.eks. ved utdeling av len.
For å sette bønden på plass lot han i 1181 en hær gå i land i Skåne, hvor den møtte en bondehær ved Dysie Bro til et blodig slag.
Over åen som løper gjennom Dösjebro er innristet i stenbroen en tekst (med feil årstall) til minne om hendelsen.
MS «Ronja Queen»
MS «Ronja Queen» er en norsk brønnbåt bygget ved Aas Mek. Verft som byggenummer 210 i 2022. Skipet ble overlevert til rederiet Sølvtrans, 1. desember 2022. MS «Ronja Queen» har en lengde på 76,96 meter, og en bredde på 17,80 meter. MS «Ronja Queen» er spesialbygget for smolt-transport, blant annet ved at skipet er lavt dypgående, som gjør at det lettere kan komme til smoltanlegg. MS «Ronja Queen» har en lastekapasitet på 3000 m³, rundt 450 tonn fisk.
Parque Biblioteca León de Greiff
Parque Biblioteca León de Greiff, også kjent som Parque Biblioteca León de Greiff, er en bibliotekpark i Medellín i Colombia. Den er oppkalt etter poeten León de Greiff. Biblioteket er kjent for sin iøynefallende arkitektur. Det er tegna av Giancarlo Mazzanti, og sto ferdig i 2007. Det har et areal på 6800 m². Det befinner seg i bydelen Villa Hermosa øst i byen.
Jeremiah Clarke
Jeremiah Clarke (født ca 1674 sannsynligvis i London, død 1. desember 1707 i London) var en engelsk komponist, mest kjent for Prince of Denmark's March (vanligvis kalt Trumpet Voluntary) som ofte spelles i kirkebryllup. Clarke ble svært forelsket i en kvinnelig elev langt over hans egen rang, og valgte å begå selvmord.
Politikkåret 1645
Fødsler
visestattholder i Norge 1699–1708 ||align=center|ca. 63 ||align=center|1708 ||
Limassolsjøen
Limassolsjøen eller Akrotirisjøen er en grunn saltsjø på Kypros. Den er den største innsjøen på øya og ligger sørøst for byen Limassol på Akrotirihalvøya i et område som tilhører de britiske suverene baseområdene Akrotiri og Dekelia.
Innsjøen er blitt til ved en kombinasjon av platetektonisk aktivitet og avsetning av sedimenter, slik at det er dannet en dobbelttombolo.
Innsjøen dekker en flate på 10,65 km² og er 1 meter på det dypeste. Mer enn halvparten av innsjøen er mindre enn 30 cm dyp. Den kan tørke inn enkelte somre.
Saltsjøen med tilhørende myrland har et rik plante og dyreliv. Det er et attraktivt våtmarksområde for fugl, inkludert trekkfugl. Årlig holder mellom 4,000 og 10,000 rosenflamingoer til her om vinteren. Andre arter som finnes her er traner, svarthalespove, munk. Saltsjøen regnes som et Ramsarvåtmarksområde av internasjonal betydning.
Shachasaus
Shachasaus (kinesisk: 沙茶, POJ: Sa-te) er en kinesisk smakstilsetning som fortrinnsvis er kjent fra fujiankjøkkenet, teochewkjøkkenet og det taiwanesiske kjøkken. Ingrediensene er soyaolje, hvitløk, sjalottløk, chilipepper, piggvar, og tørkede reker.
Alfonso X
Alfonso X (født 23. november 1221, død 4. april 1284) var konge av Castilla, León og Galicia fra 30. mai 1252 og til sin død i 1284. I løpet av det keiserlige valget i 1257, valgte en avvikende fraksjon ham til konge av romerne (latin: Rex Romanorum; tysk: Römisch-deutscher König) den 1. april. Han frasa seg sitt keiserlige krav i 1275, og da han gikk inn i en allianse med England i 1254, sa han også fra seg krav på Gascogne. Han ble kalt el Sabio eller o Sabio («den vise» eller «den lærde»), grunnet sine mangfoldige akademiske interesser.
Alfonso X utviklet det kosmopolitiske hoff som oppmuntret kunst, kultur og lærdom. Jøder, muslimer og kristne hadde framtredende roller i hans hoff. Som et resultat av hans oppmuntring til å oversette verker fra arabisk og latin til Castillas morsmål, kastiljansk (forløperen til dagens spansk), mange intellektuelle endringer skjedde, kanskje den mest kjente er oppmuntringen til å benytte kastiljansk som hovedspråk for høyere lærdom, vitenskap og lov.
Sykkelpakking
Sykkelpakking (engelsk: bikepacking) er hvordan man pakker en sykkel for tursykling. Likt som for ryggsekkturisme er lettpakking et populært tema innenfor sykkelpakking. Oppakning kan gjøres på alle typer sykler, og spesialiserte tursykler har ofte festepunkter fra fabrikk som lav frontbærer og bagasjebrett, men de fleste typer sykler kan utstyres med rammeveske (festet i hovedtriangelet), seteveske (festet i setepinnen, «seterakett»), overrørveske og styreveske.
Sebber Sund
Sebber Sund er et farvann i Limfjorden i Jylland, som forbinder Halkær Bredning med Nibe Bredning.
Alfonso X
Alfonso var også en framtredende forfatter av galisisk-portugisisk poesi (tidvis kalt for trovadorismo i Portugal og trobadorismo i Galicia), slik som Cantigas de Santa Maria («Sanger om Jomfru Maria»), og som er like bemerkelsesverdig for deres musikalske notasjon som for deres litterære fortreffelighet. Alfonsos vitenskapelige interesser — han er tidvis kalt for el Astrólogo, «astrologen» — fikk ham til støtte opprettelsen av de alfonsinske tabeller, og krateret Alphonsus på Månen er navngitt etter ham. Som lovgiver introduserte han den første lovverket på morsmålet i Spania, Siete Partidas, med den hensikt å etablere en felles sett av normgivende regler for kongedømmet. Han opprettet Mesta, det vil si Honrado Concejo de la Mesta på spansk, og var en sammenslutning av sauebønder på slettene.
Sykkelpakking
Historie
Begrepet bikepacking er tidligst kjent fra mai 1973 i artikkelen Bikepacking Across Alaska and Canada i National Geographic Magazine, hvor skribenten Dan Burden beskrev 30 syklister som prøvde seg på tursykling i den såkalte «Hemistour Bicycling Expedition» fra Alaska til Argentina. Oppakningen ble beskrevet som å bestå av sidevesker, styrevesker, og det man fikk over bagasjebrettet. Ryggsekk var ikke aktuelt siden det var snakk om lange turer, og sykling med sekk kan bli slitsomt etter et par titalls kilometer.
Sebber Sund
Ved Sebber Sund ligger byen Sebbersund.
Alfonso X
Han degraderte myntvalutaen for å finansiere sitt krav på den tyske krone. Han utkjempet en vellykket krig med Portugal, og en mindre vellykket krig med emiratet Granada. Mot slutten av sitt styre var han oppslukt i en borgerkrig med sin eldste overlevende sønn, den framtidige Sancho IV av Castilla, som kom til fortsette også etter hans død.
Sykkelpakking
Bikepacking-ritt
I 1980-årene ble det populært med såkalte bikepacking races i Alaska, som er langdistanse-turritt hvor rytterne sykler med oppakning og er selvforsynte. Et eksempel på et slikt ritt var det 320 km lange IditaBike (som spiller på navnet til det kjente hundeløpet Iditarod) som ble startet av Joe Redington Sr. Ut av 26 personer som startet med det som var vanlige terrengsykler på den tiden var det 13 som fullførte.
Alfonso X
Første år
Født i Toledo, Alfonso var den eldste sønnen til Ferdinand III av Castilla og Elisabet av Schwaben (omdøpt til Beatrice). Hans mor var en tysk prinsesse fra huset Hohenstaufen og kusine på farssiden av den tysk-romerske keiser Fredrik II. Hun var fjerde datter av Filip, hertug av Schwaben og konge av Tyskland. Lite er kjent om Alfonsos oppvekst, men antagelig vokste han opp i Toledo. I de første ni årene av sitt liv var han den eneste tronarvingen til Castilla inntil hans far etterfulgte sin egen far, Alfonso IX av León, og forente kongedømmene Castilla og León. Han begynte sin karriere som soldat under sin fars kommando da han var kun seksten år gammel, men som voksen å betrakte på denne tiden.
Etter at franske Theobald (Thibaut) ble valgt til konge av Navarra i 1234, forsøkte hans far å opprette en allianse og dynastisk forbindelse ved å gifte Alfonso med Theobalds datter Blanka av Navarra, men uten å lyktes. Derimot hadde Alfonso på egen hånd en romantisk forbindelse med Sofia Mayor Guillén de Guzmán, som fødte ham en datter i 1242, Beatrice. Sofia kom fra en aristokratisk familie ved hoffet, og han giftet seg med henne i 1240, men ekteskapet ble senere annullert og deres datter erklært illegitim. I 1255 ga Alfonso ga henne landområder i La Alcarria og med hans hjelp opprettet hun et kloster. Deres datter ble siden gift med Afonso III av Portugal.
I samme periode erobret han flere muslimske skanser i Al-Andalus sammen med sin far, blant dem Murcia, Alicante og Cádiz. I 1249 giftet Alfonso seg med Violante av Aragón, datter av Jakob I av Aragón og Yolanda av Ungarn, skjønt de var trolovet allerede i 1246.
Styre
Alfonso etterfulgte sin far som konge av Castilla og León i 1252. De kongerike han arvet var et fjellrikt innland, langt fra de internasjonale maritime handelsveiene langs det urbaniserte Middelhavet, utestengt fra havet, unntatt ved Biscayabukten i nord, føydalt og tilbakestående sammenlignet med samtidige land lenger nord, men rikt på krøtter og sauer.
Det påfølgende året invaderte han Portugal og erobret regionen Algarve. Kong Afonso III av Portugal måtte overgi seg, men klarte å oppnå en avtale hvor han gikk med på å gifte seg med Alfonso Xs datter Beatrice av Castilla og hvor det land som ble erobret skulle bli gitt tilbake til deres mannlig arving ved dennes sjuårsdag. Bryllupet ble feiret i 1253. Da de muslimske mudéjarene gjorde opprør i 1264 søkte Alfonso hjelp hos sin portugisiske svigersønn, og ga makten over Algarve tilbake i bytte for femti riddere. Etter at mudéjarene var slått ned gikk han i 1267 med på å avstå Algarve. Han fortsatte dog å kalle seg for «konge av Algarve», men det kan reflektere en konservativ praksis framfor å opprettholde gammelt krav på området. I det lange løp oppnådde han en verdifull allianse langs den vestlige grensen.
I 1254 signerte Alfonso X en avtale om allianse med Henrik III, konge av England og hertug av Aquitaine, og støttet ham i hans krig mot Ludvig IX av Frankrike. Det samme året ble Alfonsos halvsøster, Eleonore av Castilla gift med Henriks tronarving, hans sønn Edvard I. Med denne dynastiske forbindelsen avsto Alfonso også samtidig for all tid alle krav på hertugdømmet Gascogne som Castilla hadde vært en pretendent til siden ekteskapet mellom Alfonso VIII av Castilla og Leonora av England. For sin del lovte Henrik III å gi støtte til Castilla i en påtenkt invasjon av Nord-Afrika. Alfonso hadde antagelig aldri tenkt å ta Gascogne i besittelse, men fant alliansen med den engelske kongen som potensielt meget nyttig. I det lange løp viste Henriks løfter å være verdiløse, og Alfonso fikk aldri annet enn velvilje fra sin engelske svigersønn Edvard I. Invasjonen av Nord-Afrika ble heller aldri en realitet.
Keiserlig valg
Da Vilhelm II av Holland døde i 1256 ga det Alfonso et krav på hans trone via hans mor, datter av Filip av Schwaben. Alfonsos valg som konge av romerne (latin: Romanorum Rex). Det var en kongetittel benyttet siden keiser Henrik II av Det tysk-romerske rike (1014–1024) av de tyske kongene etter å ha blitt valgt av de tyske fyrstene. Tittelen var også et krav på å bli tysk-romersk keiser som i middelalderen hadde et religiøst aspekt og var avhengig av å bli kronet av paven. Valget av Alfonso av de tyske kurfyrstene forledet ham inn i kompliserte intriganter som involverte omfattende utgifter til bestikkelser. Alfonso reiste aldri til Tyskland, og hans allianse med den italienske og ghibellinske føydalherre Ezzelino III da Romano fratok ham den lovte støtten fra pave Alexander IV. Paven og Ludvig IX av Frankrike hadde i utgangspunktet favorisert Alfonso, men ble til sist overtalt av de mektige slektningene til Eleanor av Provence, svigerinne til motkandidaten Richard av Cornwall, til heller å velge sistnevnte. Richard fikk i 1256 fire av sju stemmer fra kurfyrstene. For dette resultatet måtte Richard bestikke dem, noe som kom til den store kostnaden på 28 000 mark. Richard reiste til Tyskland og ble kronet i Aachen den 27. mai 1257 som konge av romerne av erkebiskopen av Köln.
For å skaffe seg penger til sine bestikkelser måtte Alfonso degradere myntvalutaen i sitt rike, og deretter forsøke å unngå en generell prisøkning ved en egenrådig tariff som i praksis drev gode penger ut av sirkulasjon. Den lille handelen som eksisterte i hans rike og besittelser ble ruinert, og borgerne i byene og bøndene i de rurale områdene ble dypt fornærmet og opphisset. Hans adelsmenn, som han forsøkte å underkaste ved sporadiske voldshandlinger, gjorde opprør mot ham i 1272. Forsoning ble kjøpt av Alfonsos sønn Ferdinand de la Cerda i 1273. Hans privilegier som ble gitt til Mesta i 1273 og 1278 hadde åpenbart til hensikt å skape rettstvist mellom bønder og byborgere og andre under kongelig kontroll. Antagelig også for å skaffe seg midler fra saueindustrien ved å mer effektivt kunne skattelegge buskapen.
Da Richard av Cornwall døde i 1272 valgte de tyske kurfyrstene Rudolf I av Habsburg i 1273 som ny konge. Alfonso, som aldri hadde tatt kronen, ble erklært avsatt av pave Gregor X. I 1275 gjorde Alfonso et nytt forsøk og forsøkte å få til et møte med den keiserlige vikar i Italia, marki Vilhelm VII av Montferrat (som hadde etterfulgt Ezzelino) og hans ghibellinske allierte i Piemonte og Lombardia for å feire seieren mot guelferen Karl I av Anjou og bli kronet i Lombardia. Han ble imidlertid stagget i sine keiserlige ambisjoner i Provence av paven, som etter lange forhandlinger, skaffet Alfonsos muntlige bekreftelse på at han oppga tittelen konge av romerne.
Borgerkrig
Gjennom hele sitt styre ble Alfonso utfordret av adelen, særskilt familiene ledet av Nuño González de Lara, Diego López de Haro og Esteban Fernández de Castro, alle var framstående soldater og medvirkende i å opprettholde Castillas militære styrke i grenseområdene og krigssonene.
En del historikere har forstått det slik at Alfonso manglet den oppriktige formålsrettede innstillingen som kreves av en hersker og som dessuten har den bestemtheten og det temperament som kreves for å stagge og blidgjøre adelen. Andre argumentert at hans anstrengelser var altfor ensrettet fokusert på diplomatiske og finansielle forberedelser som omga hans livslange anstrengelser på å bli tysk-romersk keiser. Alfonso var ingen populær konge. Hans forsøk på å fungere som en rettvis hersker framfor en føydal overherre fremmedgjorde adelen. Hans uforholdsmessige utgifter hjemme og i utlandet fremmedgjorde hver eneste skattebetaler. Hans eventyrlyst irriterte og forstyrret hans naboer. Hans vellykte stenging av den iberiske grensen framfor videre erobring av islamske områder etterlot hans riddere uten mening og uten sjanse til å gjøre seg rike på krigsbytte. På samme tid hadde de tidligere krigene mot muslimene forhindret utviklingen av middelklasse i byene Castilla. Han klarte også å fremmedgjøre sine egne geistlige. «Det er paradokser her: kriger, men ikke de riktige for hans baroner; rikdom, men udugelighet til å formidle den effektivt eller å leve innenfor rammene av kongens andel; overdrevne titler og høy profil andre steder i Europa i kontrast til den inngrodde tilbøyeligheten til hans folk for en mer provinsiell eksistens.»
Marinide-emiren av Marokko, påskyndet av muslimene i Granada, invaderte Spania sommeren 1275. De fikk en seier over kastiljanerne ved Écija i september. Den kastiljanske lederen Nuño González de Lara ble drept og deretter halshugget og i tillegg døde kongens eldste sønn Ferdinand de la Cerda. I oktober møtte en andre kastiljanske hær, ledet av erkebiskopen av Toledo, et lignende nederlag, men ble reddet i siste liten av Alfonsos andre sønn Sancho IV som tok kommandoen. Han klarte å samle og omgruppere troppene i siste liten. Mot slutten av året var Alfonso X nødtvungen til å inngå en fredsavtale med marinidene framfor å møte dem på nytt i løpet av våren. Det etterlot det fremste problemet om etterfølgelse til tronen. Ferdinand de la Cerda hadde to sønner, men begge var småbarn. Hans andre sønn Sancho IV krevde å bli den nye arvingen, basert på gammel kastiljansk skikk på nærhet i slekt og slekt på farssiden. Alfonso foretrakk å etterlate tronen til sin sønnesønn, men Sancho hadde adelen på sin side.
En bitter borgerkrig brøt ut som endte med at Alfonso ble tvunget i 1282 til å akseptere Sancho som sin arving framfor de yngre sønnesønnene. Kun byene Sevilla, Murcia og Badajoz forble lojale til ham. Da Alfonso forsøkte å forene nasjonen i et korstog, gikk både hans sønn, adelen og de innlandske maurerne imot ham, og da han allierte seg med sin tidligere fiende, emiren av Marokko, ble han fordømt av sine egne som en fiende av den katolske tro. Han døde beseiret, desillusjonert og forlatt i Sevilla i 1284. Han etterlot et testamente hvor han forsøkte å ekskludere sønnen Sancho. Det var invitasjon til fortsatt borgerkrig.
Økonomisk politikk
I 1273 opprettet Alfonso en rural forening kalt for Mesta, den full tittelen på spansk var Honrado Concejo de la Mesta, hvilket betyr «Ærefull Mestas råd», bestående av rundt 3 000 små og store saueiere i Castilla. Årsaken var at mindre ull var blitt eksportert fra de tradisjonelle stedene i England. Denne organisasjonen ble senere i økende grad mektig i landet da ull var den første store eksportartikkelen i Castilla, og skaffet et handelsoverskudd, kalt for «det hvite gull», da inntektene fra ull var kritisk for befolkningens helse og velvære i vintermånedene. Ingenmannslandet, opp til 100 km, mellom nordlige Spania kontrollert av kristne og sørlige Spania kontrollert av maurere var altfor usikkert for jordbruk og ble kun utnyttet av sauer og gjetere. Etter hvert som kristne riker begynte erobre landområder sørover, begynte bønder å utnytte tilgjengelig dyrkbar mark. Det førte til konflikter med sauegjetere. Mesta kan bli vurdert som den første og mektigste rurale forening i middelalderens Europa.
Lovgivning
Som hersker viste Alfonso evner som lovgiver og et ønske om skaffe kongedømmene som ble ekspandert under hans far et lovverk og en konsistent juridisk system. Fuero Real var uten tvil hans verk. Han begynte med middelalderens mest omfattende lovverk, Siete Partidas (som betyr «Lover i sju deler») som et ensartet lovverk, skrevet på morsmålet, og som utfordret den adskilte kirkeretten, og ved særskilte dommere for Mesta, bila han rettstvister mellom saueiere under kongelig kontroll. Hans anstrengelser førte til opposisjon blant adelen, geistlige og byborgere, men hans nyvinninger ble stående og ble grunnlaget for lovverket til moderne Spania. Det har blitt argumentert at det var hans største prestasjon som hersker. Blant de 23 marmorrelieffene av lovgivere i kammeret til Representantenes hus i USA, er Alfonso X av Castilla en av dem. Partidas hadde stor betydning også i Latin-Amerika hvor det ble fulgt i århundrer, fram til 1800-tallet. Selv om lovverket konsentrerer som om lovgivende emner, har det også blitt beskrevet som en «humanistisk encyklopedi» da det også behandlet filosofiske, moralske og teologiske emner, inkludert gresk-romersk, jøde-kristne og islamiske synpunkter.
Militær trening
Fra ung alder ble Alfonso utdannet i krigføring og ridderskap. I 1231 reiste han sammen med Pérez de Castron i en militær kampanje i nedre Andalucía. I verket Estoria de España, en historiebok skrevet på initiativ av Alfonso selv, og som han selv var aktiv i skrivingen og redigeringen, beskrev han hvordan han hadde sett sankt Jakob på en hvit hest med en hvit fane og en legion av riddere som kjempet en krig overfor spanske soldater. Denne visjonen om himmelsk hær kjempende i Jerez og deltok i militære angrep, etterlot antagelig Alfonso med en stor grad av respekt for militære operasjoner og ridderskap. Hans interesse og respekt for riddervesenet kan også blitt sett i hans lovverk. Adferden til spansk ridderskap var nedfestet i Siete Partidas (2,21) hvor han skrev at riddere burde være «av god ætt og utmerke seg ved fornemhet, visdom, forståelse, lojalitet, mot, måtehold, rettferd, djervhet, og den praktiske kunnskapen nødvendig for å bedømme kvaliteten av hest og våpen.» (Siete Partidas, 21,1-10) Hensikten med å lovfeste et mål og standard for ridderlig oppførsel var antagelig ment å både oppmuntre våpenstyrke (djervhet) og begrense vold for kun rettferdig anvendelse.
Siete Partidas var langt mer et sett med lover. En seksjon var en liten manual om festninger, deres typer, utbedringer, proviantering, overgivelse, og forsvar. Om ridder forteller den hvor man blir det og hvordan man skal ri, kle seg, og spise foruten også å trene og snakke. Krigføring i alle former er behandlet i ulike avhandlinger som dekker kavaleri, infanteri, og krig til sjøs, taktikk, logistikk, artilleri, spioner, og militære rangordninger.
Kultur og vitenskap
Kong Alfonso X utviklet en hoffkultur som oppmuntret til kosmopolitisk lærdom. Han fikk mange verker som tidligere var skrevet på arabisk og latin oversatt til Castillas morsmål kastiljansk ved sitt hoff. Alfonso «henvendte seg til morsmålet for den form av intellektuell engasjement som tidligere var ufattelig utenfor latin.» Han er kreditert for å ha oppmuntret til omfattende skriftlig anvendelse av kastiljansk framfor latin som språket ved hoffet, kirkene, og i bøker og offisielle dokumenter. Oversettelser fra arabisk og klassiske dokumenter til morsmålet oppmuntret utviklingen av spansk vitenskap, litteratur og filosofi. Senere, antagelig sammenfallende med perioden 1256–1275 da han aspirerte til å bli tysk-romersk keiser fikk han en del av disse tekstene oversatt til latin.
Hans intellektuelle samarbeidspartnere var en muslim som hadde konvertert til kristendommen, Bernardo el Arábigo, og åtte kristne hvorav fire av dem var spanjoler: Fernando de Toledo, Garci Pérez, Guillén Arremón d'Aspa, og Juan d'Aspa, og de fire andre var italienere: Johannes av Cremona, Johannes av Messina, Petrus de Regio, og Egidius Tebaldi av Parma. Den italienske gruppen synes å ha vært involvert hovedsakelig med oversettelser til latin. I tillegg var det en meget viktig gruppe av fem jøder: Yehuda ben Moshe, Isaac ibn Sid (kalt for Rabiçag), Abraham Alfaquín, Samuel Ha-Leví Abulafia, og en viss Mosheh. To av dem, Yehuda og Rabiçag, var særlig betydning, i særdeleshet som forfattere av Alfonsinske tabeller.
Alfonsos hofflærdes skriftlige kastiljansk ble formet til et litterært språk ved å regulære syntaksen og ved lånord og definisjoner for konsepter som ikke tidligere hadde vært diskutert. I historieverket Estoria de España forsøkte de å bestemme hva som var historisk fakta fra krøniker, folkeminne og arabiske kilder. Mindre faktisk var La General Estoria, en verdenshistorie med omfattende oversettelser fra Det gamle testamente.
Astronomi
Som intellektuell fikk Alfonso betydelig vitenskapelig berømmelse basert på hans tilskyndelse av astronomien. Som fag omfattet astronomien også astrologi på denne tiden og ptolemeisk kosmologi som var kjent av ham via araberne. Han omga seg hovedsakelig med jødiske lærde og oversettere som gjenga arabiske vitenskapelige tekster til kastiljansk i Toledo. Alfonsos betydning omfattet forberedelsen av de alfonsinske tabeller, basert på kalkuleringene til al-Zarqali. På grunn av dette arbeidet er månekrateret Alphonsus oppkalt etter Alfonso.
Et berømt, men antagelig apokryfisk sitat tilskrevet ham er at da han hørte om forklaringen til ekstremt kompliserte matematiske beregninger nødvendig for å demonstrere Klaudios Ptolemaios' teori om astronomi var: «Om den allmektige Herre hadde konsultert meg før satt i gang en sådan skapelse, ville jeg ha anbefalt noe enklere.»
De alfonsinske tabeller representerer Alfonsos viktigste bidrag til astronomien, men er ikke uten problemer. Det eksisterer to forskjellige utgaver av verket, den ene er på kastiljansk og den andre på latin. Den kastiljansk teksten er skrevet mellom 1263 og 1272, to hundre år etter observasjonene til arabiske al-Zarqali, og Alfonso beordret byggingen av et observatorium med de nødvendige astronomiske instrumenter for å gjøre nye observasjoner i Toledo. Med unntak av tre måneformørkelser er det vanskelig å sjekke påliteligheten i disse, men i den latinske utgaven er det nye parametre som kan være resultatet av de påståtte alfonsinske observasjonene.
Sykkelpakking
Bikepacking-ritt
I 2006 populariserte Arizona Trail Race sporten, og sporten fikk større oppmerksomhet gjennom en 2008-artikkel i Outside Magazine med tittelen The World's Toughest Bicycle Race is not in France, samt med 2010-filmen Ride the Divide.
Katedralen i Medellín
Katedralen i Medellín (spansk: Catedral Metropolitana de Medellín, offisielt Catedral Basílica Metropolitana de la Inmaculada Concepción de María) er en katolsk katedral La Candelaria i sentrum av den colombianske byen Medellín. Bygginga av katedralen begynte 19. januar 1890, og den sto ferdig 11. august 1931. Den er utforma av den franske arkitekten Charles Émile Carré i nyromansk stil. Den er 45 meter høy, og har et totalt areal på 6078 m². Foran katedralen ligger Parque de Bolívar.
Sykkelpakking
Integrert pakking blir vanlig
I 2010-årene fikk begrepet ny oppmerksomhet da det begynte å bli populært å pakke opp og bruke terrengsykler som tursykler med rammeveske, seteveske, overrørveske og styreveske, altså mer «integrert» i sykkelen, i motsetning til tradisjonell tursykling hvor utstyret ofte pakkes utpå sykkelen med sidevesker på bagasjebrett og lave frontbærere. Uten sidevesker kan man få opppakkningen nærere sykkelens massesenter som kan gi bedre kjøreegenskaper, og nærere rytteren hvilket kan gi lavere luftmotstand. Mindre som stikker ut av sykkelen er også en fordel dersom man sykler i terrenget siden sykkelen blir mindre utsatt for å hekte seg i vegetasjon.
Alfonso X
Oversettelser
De første oversettelsene var kastiljanske oversjoner av dyrefabelen Kalila wa-Dimna, en bok som tilhører den litterære sjangeren av visdomslitteratur kalt for fyrstespeil: fortellinger og ordtak som hadde til hensikt å lære monarken i riktig, høvelig og effektiv ledelse.
Den fremste intellektuelle innsatsen til disse lærde var sentrert på astronomi og astrologi. Den tidligste perioden i Alfonsos styre sørget for oversettelse av utvalgte verker om magi (Lapidario, Picatrix, Libro de las formas et las ymagenes), alle oversatt av den jødiske lærde Yehuda ben Moshe (Yhuda Mosca i gammelspanske kildetekster). Disse var meget dekorerte manuskripter hvor kun Lapidario har i sin helhet blitt bevart og inneholdt det som man trodde var hemmelig kunnskap om magiske egenskaper til steiner og talismaner. I tillegg til disse bøkene om astral magi, beordret Alfonso oversettelser av velkjente arabiske astrologiske kompendier, inkludert Libro de las cruzes og Libro conplido en los iudizios de las estrellas. Den første av disse var, ironisk, oversatt fra latin (benyttet av blant annet vestgotere i Iberia) til arabisk og deretter tilbake til kastiljanske og latin. De fleste av tekstene som ble først oversatt på denne tiden har overlevd i kun et manuskript hver.
Krøniker og historie
Alfonso bestilte også samlinger med krøniker, fullført i 1264. Dette historieprosjektet søkte å etablere en generell historie og støttet som på eldre krøniker, folkeminne og arabiske kilder. Det ble et betydelig bidra til kastiljansk prosa, og et sterkt bidrag til å selvdefinere Alfonsos forstørrete Castilla. Prosjektet besto av to deler, en historie ned til hans fars styre, Crónica general de España, i dag helst kalt for Primem crónicas general og den langt større med ambisjon om å være en verdenshistorie, Crónica general.
Dens verdenshistorie støttet seg på mange kilder, inkludert oversettelser fra Det gamle testamente blandet med myter og fortellinger fra den klassiske verden, hovedsakelig fra oldtidens Egypt, antikkens Hellas og Roma. Den ble ufullført, imidlertid, og stoppet opp ved Kristus' fødsel. Dens fremste prestasjon ligger i dens oversettelser fra latin og til kastiljansk. Alfonsos historieverker skilte seg ut fra forgjengerne ikke bare i bruk av morsmålet, men også ved å være opptatt av sosiale og kulturelle emner i tillegg til politisk historie. Igjen brakte Alfonso Castilla inn i den europeiske hovedstrømmen. Hans lærde gjennomsøkte og analyserte kildene, forhøyet den samtidige smaken og forsterket en før-nasjonal identitet som er et vitnemål om hans visjon om et nytt samfunn.
Disse to ble grunnsteinene i spansk historiografi, og ble meget populære, særlig fra 1500-tallet da det var en fornyet interesse historie. Florián de Ocampo (død ca. 1558) utga en ny utgave, og Lorenzo de Sepúlveda (død ca. 1580) benyttet den som hovedkilde for sine populære romanser. Han skrev blant annet en rekke høviske fortellinger med Alfonso X som helten.
Musikk
Alfons X bestilte eller var selv med på komponerte mange musikkverk i løpet av sitt liv. Disse verkene omfattet blant annet Cantigas d'escarnio e maldicer og den store samlingen Cantigas de Santa Maria («Sanger til Jomfru Maria»), som var skrevet på galisisk-portugisisk og er blant hans viktigste verk. Disse verkene er en av de største samlingene av monofoniske sanger på morsmålet som har blitt bevart fra middelalderen. De består av 420 dikt med musikalsk notasjon. Diktene omhandler stort sett mirakler tilskrevet jomfru Maria.
Leker
Alfonso fikk også oversatt Libro de ajedrez, dados, y tablas (Libro de los Juegos; «Boken med leker») oversatt til kastiljansk fra arabisk og fikk lagt til illustrasjoner som hadde til hensikt å perfeksjonere verket som ble fullført antagelig i 1283.
Libro de los juegos er et av de viktigste dokumenter for forskningen på brettspillenes historie. Det eneste kjente originalen til denne boken er oppbevart i biblioteket i klosteret San Lorenzo de El Escorial i nærheten av Madrid. Denne boken er innbundet i saueskinn og er 40 cm høy og 28 cm bred. En kopi fra 1334 er oppbevart i biblioteket til Real Academia de la Historia, det kongelige spanske akademi for historie i Madrid.
Slotsholmsgade
Slotsholmsgade er en gate på Slotsholmen i Københavns Indre By (København). Den forbinder Christiansborg Slotsplads med Christians Brygge. Flere av den danske regjeringens ministerier ligger i Slotsholmsgade.
Historie
Gaten er anlagt hvor det tidligere lå en kanal, Børsgraven, på den vestlige side av Børsen. Lasteskipene kunne derfor den gang seile helt opp til Børsen med sine varer. På nordsiden av kanalen lå gaten Bag Børsen, hvor alkymist og lege Francesco Giuseppe Borri hadde sitt laboratorium. Kanalen ble kastet til i 1865 hvoretter Slotsholmsgade ble anlagt. På samme tid ble det bygget en ny Knippelsbro som lå i forlengelse av Slotholmsgade og dermed ble hovedferdselsåre til Christianshavn. Da Knippelsbro senere ble flyttet til sin nåværende plassering flyttet trafikken med til Børsgade.
De seks Søstre
I 1647 fikk kongens rentemester Henrik Müller overdratt grunnen i forlengelse av Børsen mot havnen med pålegg om å bygge. Henrik Müllers Boder ved Børsen ble oppført og vakte begeistring i samtiden. På forsiden ut mot Børsgade ble det innrettet beboelse på 2. etasje, mens de øvrige etasjer ble leid av folk med solide innkomster. I kjellerne var det vertshus og på baksiden ble det innrettet pakkhus langs kanalen. Strekningen på denne side av husene ble kalt Jomfrustien, og her kunne det være farlig å ferdes å mørket. Husrekken het offisielt Nye Børs men gikk på folkemunne under navnet De seks Søstre. Blant beboerne var Regine Olsen som bodde her mens hun var forlovet med filosofen Søren Kierkegaard. Omkring 1900 ble husene revet ned og ga plass til Privatbankens hovedsete. Denne bygningen heter stadig Nybørs.
Kancellibygningen
Det ligger flere store eiendommer i Slotsholmsgade. Mest markant er Kancellibygningen eller Den Røde Bygning i nummer 4, tegnet av generalbyggmester Johan Conrad Ernst. Den krones av en segmentfronton utført av billedhuggeren Johan Christopher Sturmberg som forestiller kong Frederik IV omgitt av krigens og fredens symboler. Over bygningens hovedinngang med adresse Christiansborg Slotsplads 1, ses en trekantgavl med kong Frederiks monogram, utført av samme billedhugger.
Harsdorffs bygning
Ved siden av Kancellibygningen i nummer 6 ligger den såkalte Kommunikationsbygning tegnet og oppført av C.F. Harsdorff i 1781 som forbindelsesbygning mellom Kancellibygningen og Den stormske Gård. I 1850 fikk bygningen en tredje etasje.
Den stormske Gård
Den stormske Gård i nr. 8 ble oppført på slutten av 1600-tallet av en islandsk kjøpmann Knud Petersen Storm. Til tross for senere til- og ombygninger er kjernen bevart. I 1710 overtok Frederik IV gården og installerte her sin daværende elskerinne Charlotte Helene von Schindel. Etter at hun var falt i unåde, ble gården overtatt av hennes etterfølger som elskerinne, Anna Sophie Reventlow, som eide den frem til stesønnen Christian VI fratok alle hennes besittelser. Bygningen kalles derfor også Anne Sophie Rewentlovs gård. Den brukes i dag av Finansministeriet.
Lerches Gård
I nr. 10 ligger Lerches Gård, også kalt Det Würtembergske Palæ. Det ble oppført av arkitekten Johann Adam Soherr (1706-1778) i årene 1741–42 for feltmarskalk, prins og senere hertug, Carl Christian Erdmann av Württemberg-Oels (1716-1792). Etter at feltmarskalken flyttet i 1747, overtok general og greve Christian Lerche (1692-1757) eiendommen. Fra 1777 til sin død hadde statsminister og bondevenn Henrik Stampe sin bolig her. Omkring 1804 bodde her geheimestatsminister Johan von Møsting. I 1806 ble bygningen forhøyet med en etasje. Huset rommer i dag Økonomi- og Indenrigsministeriet.
Tjæreborg
Lengst nede mot Christians Brygge ligger den store, grønne ministerialbygning som kalles Tjæreborg. Den er oppført av arkitektene Thomas Havning og Svenn Eske Kristensen på 1960-tallet. Her lå tidligere Den schackske Gård, hvor en rekke ministerier hadde til huse på hjørnet av den nå nedlagte Christiansgade. I Tjæreborg holder blant andre Centraladministrationena bibliotek og vitensenter Det Administrative Bibliotek til.
Achicourt
Achicourt er en kommune i departementet Pas-de-Calais i regionen Hauts-de-France, nord i Frankrike. Kommunen ligger i kantonen Arras-Sud som tilhører arrondissementet Arras. I hadde Achicourt 0 innbyggere.
Befolkningsutvikling
Antall innbyggere i kommunen Achicourt
Kronkrage
Kronkrage (Glebionis coronaria, tidligere Chrysanthemum coronarium) er en ettårig urt i kurvplantefamilien.
Den har en opprett, forgrenet stengel som kan bli opptil 80 cm høy. Stengelen kan av og til være håret. Bladene er dobbelt fjærflikete med skarpt tannede, lansettformede fliker. De øvre bladene er halvveis stengelomfattende. Kurvene er 30–60 mm i diameter. Skivekronene er gule. Randkronene er enten helt gule, eller hvite i den øverste halvparten (var. discolor).
Kronkrage vokser på brakkmark, eller som ugras på dyrket mark. I middelhavslandene vokser den i tette bestander som danner et gult teppe i blomstringstida. Den kan blomstre mellom januar og september avhengig av klimaet. Arten er naturlig utbredt i hele middelhavsområdet. Den finnes naturalisert i Makaronesia, sørlige USA, Kina og Australia. Forvillete planter blir av og til funnet i Norge og andre steder i Nord- og Mellom-Europa, men her er klimaet er for kaldt til at arten kan etablere seg.
Arten dyrkes i hager, og det finnes kultivarer med andre farger på randkronene og halvfylte eller fylte kurver. I Øst-Asia og noen steder i middelhavsområdet brukes blad og stengler som en grønnsak.
Gibraltar (Venezuela)
Gibraltar er en by i delstaten Zulia i Venezuela mellom Bobures i sør og Boscan i nord. Den ligger ved bredden av Maracaibosjøen. Befolkningen er på omkring 4,000 personer.
Den ble grunnlagt under navnet San Antonio de Gibraltar i februar 1592 av Gonzalo Piña Ludueña og fikk navnet etter hans hjemby, dengang spansk Gibraltar (nå et britisk oversjøisk territorium). Den var, i koloniperioden, den viktigste havnen for byen Mérida og et hovedsenter for eksport av kakao. Den ble inntatt og plyndret i 1667 av piraten François l'Olonnais og to år seinere av Henry Morgan. I 1678 invaderte og plyndret Michel de Grammont den lille byen og kom så langt inn i landet som til Trujillo. Skadene var så store at stedet nesten opphørte å eksistere rundt 1680.
Skihopping under Vinter-OL 2002 – Stor bakke
Skihopping under Vinter-OL 2002 – Stor bakke ble holdt i Utah Olympic Park Jumps i Park City i USA i februar 2002.
Asiamesterskapet i volleyball for menn 2015
Asiamesterskapet i volleyball for menn 2015 ble arrangert i Teheran i Iran i 2015.
Kalundborg Fjord
Kalundborg Fjord er en 12 km lang fjord mellom halvøyene Røsnæs og Asnæs på Sjælland. Den er inntil 20 m dyp, og inderst i fjorden ligger byen Kalundborg med Kalundborg Havn.
Deler av Kalundborg Fjord er utlagt som vildtreservat.